23PES-195

Contigo Navarra-Zurekin Nafarroa talde parlamentarioko Miguel Garrido Sola jaunak, Legebiltzarreko Erregelamenduan ezarritakoaren babesean, honako idatzizko galdera hau egiten du:

Ekainaren 28ko 5/2023 Errege Lege Dekretuaren II. Liburuko II. Tituluan aldaketak egiten zaizkio Enplegatu Publikoaren Oinarrizko Estatutuari. Aldaketa horien artean, 5 egunera arte luzatzen dira istripu edo gaixotasun larriaren, ospitaleratzearen, heriotzaren edo ospitaleratzerik gabeko ebakuntza kirurgikoarengatiko baimenak. Gure ustez, Nafarroak Funtzio Publikoaren arloko eskumen esklusiboa duenez, aldaketa horiek ez dira aplikatzekoak Foru Komunitateko enplegatu publikoentzat; beraz, hauxe galdetzen dugu:

1. Egin al da edo aurreikusita al dago erregelamendu-aldaketarik Foru Komunitateko plantilla publikoko langileen eskubideak lehen aipatutako Errege Lege Dekretuari jarraikiz estatu-mailan dituzten eskubideekin parekatzeko?

Iruñean, 2023ko azaroaren 8an

Foru parlamentaria: Miguel José Garrido Sola